
Ministru kabineta rīkojums Nr. 56
Rīgā 2024. gada 23. janvārī (prot. Nr. 3 4. §)
Par civilā eksperta dalības laika pagarināšanu Eiropas Savienības Novērošanas misijā Gruzijā
· 1. (N) Pamatojoties uz Starptautiskās palīdzības likuma 12. panta otro daļu, atbalstīt dalības laika pagarināšanu Eiropas Savienības Novērošanas misijā Gruzijā (turpmāk – starptautiskā misija) šādam neatkarīgajam civilajam ekspertam (turpmāk – civilais eksperts):
· 1.1. (N) Reinis Janevics;
· 1.2. (IP) Ierobežotas pieejamības informācija
· 2. (N) Saskaņā ar Ministru kabineta 2020. gada 22. septembra noteikumu Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" (turpmāk – noteikumi) 11. punktu  pagarināt neatkarīgā civilā eksperta dalības laiku starptautiskajā misijā no 2024. gada 2. februāra līdz 2025. gada 1. februārim.
· 3. (N) Pamatojoties uz noteikumu 7.4. apakšpunktu, noteikt neatkarīgajam civilajam ekspertam koeficientu 1,4 piemaksas aprēķināšanai par dalību starptautiskajā misijā.
· 4. (N) Paredzēt, ka saskaņā ar noteikumu 17. un 18. punktu neatkarīgajam civilajam ekspertam tiek izmaksāts atalgojums – 2024. gadā 7667 euro un 2025. gadā 735 euro un piemaksa – 2024. gadā 25 303 euro un 2025. gadā 2390 euro apmērā. Ārlietu ministrijai veikt valsts sociālās apdrošināšanas iemaksas – 2024. gadā 7778 euro un 2025. gadā 738 euro apmērā.
· 5. (N) Ņemot vērā starptautiskās misijas finansēšanas noteikumus, paredzēt, ka saskaņā ar noteikumu 19.2., 19.3., 19.4. un 19.7. apakšpunktu neatkarīgajam civilajam ekspertam tiek segti faktiskie izdevumi, nepārsniedzot šajā punktā norādītās summas:
· 5.1. (N) dzīvokļa (dzīvojamās telpas) īres un citu ar dzīvojamās telpas lietošanu saistīto pakalpojumu izdevumi (nepārsniedzot 11 895,21 euro kalendāra gadā) – 2024. gadā 10 870 euro un 2025. gadā 1027 euro;
· 5.2. (N) veselības apdrošināšana, atgriežoties no dienesta vietas, – 2025. gadā 5 euro;
· 5.3. (N) ceļa izdevumi – 750 euro (2024. gadā – 500 euro atvaļinājuma brauciens un 2025. gadā – 250 euro pārcelšanās no dienesta vietas);
· 5.4. (N) izdevumi par bagāžas transportēšanu – 100 euro (pārceļoties no dienesta vietas 2025. gadā).
· 6. (N) Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 51 763 euro apmērā šā rīkojuma 4. un 5. punktā minēto izdevumu segšanai.
· 7. (N) Finanšu ministrijai precizēt un palielināt Ārlietu ministrijas budžeta bāzes izdevumus 2025. gadam apakšprogrammā 03.00.00 "Diplomātisko un konsulāro misiju nodrošinājums" 5245 euro apmērā civilā eksperta darbības nodrošināšanai no 2025. gada 1. janvāra.

